મેવાડ રાજ્યના સંસ્થાપક અને વીર યોદ્ધા બપ્પા રાવલની બહાદુરી અને મહાનતાનો અંદાઝ તો એના પરથી જ લગાવી શકાય છે, કે આજે પણ પાકિસ્તાનનું મુખ્ય શહેર રાવલપિંડીનું નામ એમના જ નામ પરથી રાખવામાં આવ્યું છે. સિંધના શાસકો તેમજ આરબો સામે સતત રક્ષણાત્મક યુદ્ધો કરવા તેમજ એમને દરેક વખતે કારરી હાર આપવામાં બપ્પા રાવલનું નામ ઇતિહાસમાં છવાયેલું છે. આ રાવલપિંડી બપ્પા રાવલે સિંધમાં કાસીમને ખદેડયા પછી, ત્યારના સમયના ગાજી એટલે કે સલીમના રાજ્ય પર આધિપત્ય મેળવ્યું એ સમયે શૈન્ય ગતિવિધિઓનું મુખ્ય કેન્દ્ર રહ્યું હતું. ગાજી પ્રદેશમાં જીત પછી એમણે પોતાના પ્રતિનિધીને ગાદી આપીને ચિત્તોડ વાપસી કરી હતી. જો કે એ પહેલાં અહીંથી જ એમણે આસપાસના દરેક પ્રદેશો પર પણ પોતાના સામ્રાજ્યનો વિજય પરચમ લહેરાવી દીધો હતો. આ કેન્દ્ર મુખ્યાલયના કારણે જ વિદેશી આક્રમણકારીઓ પર સક્ષમ નિયંત્રણ રાખી શકાયું હતું. કારણ કે બપ્પા રાવલ એવું માનતા હતા કે વિદેશી આક્રમણ કારીઓ સાથેના યુદ્ધ મેવાડ અને દેશની ભૂમીથી બહાર જ કરવામાં આવે. બપ્પા રાવલ એકમાત્ર એવા શરૂઆતી રાજપૂત યોદ્ધા હતા જેમણે આરબોને એમની જ ભૂમિ પર જઈને ખદેડી નાખ્યા હતા. ઇતિહાસના દરેક અનુભવી રાવલપિંડી પાછળ બપ્પા રાવલના શૌર્યવીર ઇતિહાસને નિર્વિવાદ પણે સ્વીકારે છે.